CELEX: C2006/326/36
Language: fi
Date: 2006-12-30 00:00:00
Title: Asia C-346/05: Yhteisöjen tuomioistuimen tuomio (viides jaosto) 9.11.2006 (Cour du travail de Liègen (Belgia) esittämä ennakkoratkaisupyyntö) — Monique Chateignier v. Office national de l'emploi (ONEM) (Ennakkoratkaisupyyntö — EY 39 artikla ja asetuksen (ETY) N:o 1408/71 3 ja 67 artikla — Toimivaltaisessa jäsenvaltiossa tapahtuvan työskentelykauden täyttämisen asettaminen työttömyyskorvauksien saamisen edellytykseksi)

30.12.2006   
            
            
               FI
            
            
               Euroopan unionin virallinen lehti
            
            
               C 326/18
            
         Yhteisöjen tuomioistuimen tuomio (viides jaosto) 9.11.2006 (Cour du travail de Liègen (Belgia) esittämä ennakkoratkaisupyyntö) — Monique Chateignier v. Office national de l'emploi (ONEM)
   (Asia C-346/05) (1)
   
   (Ennakkoratkaisupyyntö - EY 39 artikla ja asetuksen (ETY) N:o 1408/71 3 ja 67 artikla - Toimivaltaisessa jäsenvaltiossa tapahtuvan työskentelykauden täyttämisen asettaminen työttömyyskorvauksien saamisen edellytykseksi)
   (2006/C 326/36)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour du travail de Liège
   Pääasian asianosaiset
   
      Kantaja: Monique Chateignier
   
      Vastaaja: Office national de l'emploi (ONEM)
   Oikeudenkäynnin kohde
   Ennakkoratkaisupyyntö — Cour du travail Liège — EY:n perustamissopimuksen 39 artiklan 2 kohdan sekä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (EYVL L 149, s. 2) 3 artiklan 1 kohdan ja 67 artiklan 3 kohdan tulkinta — Asetuksen säännös, jonka mukaan yhteisön kansalaiselle voidaan myöntää työttömyyskorvaus sillä edellytyksellä, että hän täyttää asuinvaltionaan olevassa jäsenvaltiossa tietyn työskentelykauden, vaikka kansallisessa lainsäädännössä kyseistä vaatimusta ei ole asetettu yhteisön kansalaisille eikä kolmansien valtioiden kansalaisille
   Tuomiolauselma
   EY 39 artiklan 2 kohtaa ja sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, 3 artiklan 1 kohtaa on tulkittava siten, että niissä kielletään kansallinen lainsäädäntö, jonka nojalla asuinjäsenvaltion toimivaltainen laitos epää toisen jäsenvaltion kansalaiselta oikeuden saada työttömyyskorvauksia sillä perusteella, että henkilö, jota asia koskee, ei ollut korvaushakemuksen jättämishetkellä täyttänyt kyseisen asuinjäsenvaltion alueella tiettyä työskentelykautta, kun tällaista edellytystä ei ole asetettu viimeksi mainitun jäsenvaltion kansalaisille.
   
      (1)  EUVL C 315, 10.12.2005.